
CONVENI ENTRE EL CONSELL COMARCAL DEL MARESME I L’AJUNTAMENT DE CABRILS D’ATORGAMENT D’UNA SUBVENCIÓ DIRECTA PER AL SUPORT A LA PRIMERA EDICIÓ DE LA VILA DEL LLIBRE DEL MARESME A L’EXERCICI 2022

INTERVENEN 
D’una part, el Sr. Damià del Clot i Trias, President del Consell Comarcal del Maresme, actuant en nom i representació de l’esmentada corporació local supramunicipal,
D’altra part, la Sra. Maite Viñals Clemente, Alcaldessa de l’Ajuntament de Cabrils, actuant en nom i representació de l’esmentada corporació municipal,
Les parts es reconeixen plena capacitat i competències suficients per a la signatura d’aquest conveni i, en conseqüència,
MANIFESTEN
PRIMER.- Que la Xarxa de Viles del Llibre de Catalunya, impulsada per VilaDelLlibre.CAT, és un moviment de turisme cultural, amb l’objectiu de difondre la cultura mitjançant la literatura i els oficis del llibre.
SEGON.- Que l’article 25.2 m) de la Llei 7/1985, de 2 d’abril, reguladora de bases de règim local, atorga als municipis competències en els termes previstos per la legislació estatal o autonòmica en matèria de promoció de la cultura.
TERCER.- Que l’article 25 del Decret Legislatiu 4/2003, de 4 de novembre, pel qual s’aprova el Text Refós de la Llei de l’organització comarcal de Catalunya, assigna als consells comarcals, entre d’altres, les competències atribuïdes per aquesta Llei i per les lleis sectorials del Parlament. En aquest sentit i en consonància amb el que preveu l’article 28 del Text Refós de la Llei d’Organització Comarcal de Catalunya, correspon al Consell Comarcal cooperar econòmicament en la realització d’activitats dels municipis. 
QUART.- Que l’any 2021, el Consell Comarcal engega el projecte Viles del Llibre del Maresme per tal de convertir la comarca en un referent de turisme literari. Aquesta iniciativa pren el llibre com a motor per transformar i redescobrir la comarca, impulsant nous models de desenvolupament turístic, econòmic i social.
CINQUÈ.- Que el Consell Comarcal va promoure una jornada de treball amb diferents representants dels ajuntaments, en la qual no només es va analitzar el mapa literari de la comarca, sinó que el municipi de Cabrils ja va manifestar el seu interès per esdevenir Vila del Llibre del Maresme per l’exercici 2022.

SISÈ.- Que el Consell Comarcal té la voluntat de contribuir en projectes d’àmbit supramunicipals i transversals en matèria de cultura per dinamitzar la identitat cultural de la comarca, fent suport als projectes municipals que promoguin aquesta transversalitat de la cultura del Maresme;
[bookmark: _Hlk113954569]SETÈ.- Que l’Ajuntament de Cabrils, en el marc del circuït de les Viles del Llibre i mitjançant la literatura, vol generar un impacte positiu en la ciutadania, tant del seu municipi com de la resta de la comarca. És per això, que amb data 8 de setembre de 2022 i núm. de registre ENTRA 2022-13686 i el 12 de setembre de 2022, amb registre ENTRA 2022-13988, sol·licita la col·laboració econòmica del Consell Comarcal del Maresme per a la cobertura de part de la despesa per la celebració de la primera edició de les Viles del Llibre 2022. 
VUITÈ.- Que l’article 47 i següents de la Llei 40/2015, d’1 d’octubre, de règim jurídic del sector públic, estableix que les administracions públiques poden subscriure acords, pactes, convenis o contractes amb persones tant de dret públic com privat, sempre que no siguin contraris a l’ordenament jurídic ni tractin sobre matèries no susceptibles de transacció i tinguin per objecte satisfer l’interès públic que tenen encomanat.
NOVÈ.- Que la llei 38/2003, de 17 de novembre, general de subvencions, al seu article 22, punt 2, lletres a) i c), estableix que es podran concedir de forma directa les subvencions previstes nominalment al pressupost de les entitats locals, així com amb caràcter excepcional, altres subvencions on s’acrediti raons d’interès públic i social que dificultin la seva convocatòria pública, i que podran concedir-se de forma directa en els termes recollits en el conveni regulador de la subvenció.
DESÈ.- Que és voluntat d’ambdues parts la subscripció d’aquest conveni amb la finalitat que Cabrils pugui fer realitat diverses accions culturals entorn al món de literatura, esdevenint Vila del Llibre del Maresme en l’exercici 2022;
Per tot això, i en virtut del que precedeix, ambdues parts reconeixen mútuament plena capacitat per aquest acte i, de comú acord, estableixen el present conveni que es regirà pels següents

PACTES
PRIMER.- Objecte del conveni
L’objecte del present conveni és l’establiment d’un marc de col·laboració entre les dues parts per a contribuir en l’execució de les accions literàries programades de la primera edició de la Vila del Llibre del Maresme del municipi de Cabrils, per a l’any 2022.


SEGON.- Drets, obligacions i compromisos del Consell Comarcal del Maresme
1. Donar suport tècnic en la programació de les accions a desenvolupar i en l’elaboració de la imatge de la Vila del Llibre del Maresme del municipi Cabrils, en l’exercici 2022.
2. Realitzar una aportació de 10.000 €, per tal de donar suport a un 22,26% del cost de les activitats programades. 
3. Liquidar l’aportació econòmica en un sol pagament, prèvia validació de la justificació presentada per l’ajuntament.
TERCER.- Drets, obligacions i compromisos de l’Ajuntament de Cabrils
1. Invertir la totalitat de l’aportació econòmica del Consell Comarcal en l’execució de les accions programades per a la celebració de la primera edició de la Vila del Llibre al municipi de Cabrils en l’exercici 2022.
2. Deixar constància en el material gràfic, audiovisual o de qualsevol altre tipus que s’elabori en relació amb la Vila del Llibre del Maresme 2022, de la col·laboració del Consell Comarcal del Maresme.
QUART.- Despeses subvencionables
Amb caràcter general, es consideraran despeses subvencionables totes aquelles despeses relacionades directament amb el projecte presentat, exceptuant les següents: 
· Factures, rebuts o despeses corresponents a àpats i/o queviures, així com dietes i despeses de manutenció encara que estiguin vinculades a tasques de representació o de l’activitat. 
· Despeses corresponents a viatges i allotjaments no vinculades al projecte subvencionat.
· Interessos o comissions bancàries.
· Despeses corrents.

CINQUÈ.- Justificació i pagament
La justificació del present conveni haurà de contenir la següent documentació:
a) Memòria detallada de l’activitat duta a terme, dins del període al que es circumscriu la subvenció. 
b) Certificat de la Intervenció municipal que contingui la relació de despeses de l’activitat completa, amb identificació del creditor i del document, import, data d’emissió i, si s’escau, data de pagament, i una relació detallada d’altres ingressos que hagin finançat l’activitat.
c) Una mostra del suport del Consell Comarcal del Maresme a la programació de la primera edició al 2022 de la Vila del Llibre del Maresme de Cabrils.
d) Certificats d’estar al corrent de les obligacions tributàries i amb la Seguretat Social.
Aquesta subvenció serà compatible amb la percepció d’altres subvencions per a la mateixa finalitat, provinents d’administracions o ens públics o privats, amb el benentès que l’import total de les subvencions rebudes mai no podrà superar el cost de l’activitat subvencionada. 
L’ajuntament haurà de presentar la justificació del present conveni, amb data límit de 15 de novembre de 2022.
SISÈ.- Vigència del conveni
Aquest conveni té vigència a partir de l’1 d’abril de 2022 i fins a la verificació de la justificació, la qual no s’estendrà més enllà del 31 de desembre de 2022.
SETÈ.- Mecanismes de seguiment, vigilància i control de l’execució del conveni i els compromisos adquirits
[bookmark: _Hlk82431291]Les parts han de constituir una comissió de seguiment, vigilància i control del present conveni, la qual ha d’estar integrada per un o dos membres designats per cadascuna de les parts signants o, en el seu defecte, designar un responsable del mecanisme de seguiment, vigilància i control, essent l’encarregat de dur a terme el control de la correcta execució del conveni.
Aquest mecanisme té la funció de resoldre les possibles controvèrsies que poguessin donar-se entorn a l’aplicació i interpretació d’aquest conveni, i els acords resultants han de comptar amb la conformitat de les dues parts signatàries.
La comissió o, en el seu defecte, el responsable del mecanisme de seguiment, vigilància i control, es considerarà el mecanisme de seguiment, vigilància i control de l’execució del conveni als efectes de la Llei 40/2015 d’1 d’octubre, de Règim Jurídic del Sector Públic.
VUITÈ.- Modificació del conveni

Aquest conveni constitueix la manifestació expressa de la voluntat de les parts en relació a la matèria aquí continguda i recull l’esperit i els objectius de les converses i els acords orals i escrits que hagin pogut realitzar-se amb anterioritat a aquest conveni. 
Qualsevol modificació d’aquest conveni, o els possibles acords complementaris al que figura en aquest text, requereixen una sol·licitud raonada i degudament motivada per part dels òrgans competents de les parts signatàries i s’hi afegiran al mateix en forma d’annex, formant part integrant del mateix.


NOVÈ.- Causes d’extinció del conveni
El present conveni es pot extingir per alguna de les causes següents:
a) Per l’acompliment del termini pactat.
b) Per la realització del seu objecte. 
c) Per denúncia de qualsevol de les parts signatàries.
d) Per incompliment per qualsevol de les parts signatàries. La resolució del conveni requereix que la part interessada o que es consideri lesionada formuli una sol·licitud en aquest sentit davant l’altra part. 
e) Per avinença de les parts signatàries.
f) Per les causes susceptibles de determinar la resolució dels contractes administratius, llevat que siguin incompatibles amb les normes i principis que presideixen les relacions interadministratives i de cooperació.

DESÈ.- Actuacions en cas d’incompliment
[bookmark: _Hlk82431318]Qualsevol transgressió de les estipulacions d’aquest conveni permetrà a la part perjudicada d’optar per exigir-ne el compliment o la seva resolució, en els termes que estableix l’article 51 de la Llei 40/2015, d’1 d’octubre, de Règim Jurídic del Sector Públic. 
En cas de qüestions litigioses, les parts podran recórrer davant la jurisdicció contenciosa–administrativa o emprendre les mesures que consideri oportunes.
ONZÈ.- Interpretació del conveni
Totes les qüestions que puguin sorgir en ordre a la interpretació i execució d’aquest conveni, atesa la seva naturalesa administrativa, seran resoltes de mutu entre les parts i, en cas de litigi, aquest se sotmetrà a la jurisdicció contenciosa administrativa.


I en prova de conformitat, se signa aquest conveni per duplicat a un sol efecte, en el lloc i data que figuren a l’encapçalament d’aquest document.



Maite Viñals Clemente				Damià del Clot i Trias
Alcaldessa Ajuntament Cabrils			President Consell Comarcal del Maresme




